**ПРОЕКТ НА ДОГОВОР**

**за възлагане на обществена поръчка**

**№ …………………………………………………….**

Днес, …………………………, в гр. София, между:

**НАРОДНОТО СЪБРАНИЕ НА РЕПУБЛИКА БЪЛГАРИЯ**, София, 1169, пл. „Народно събрание“ № 2, ЕИК по БУЛСТАТ № 000695018, идентификационен № по ДДС: BG 000695018, представлявано от ……………………………………….., оправомощена със Заповед №……………………………………………………………., и ………………………………………. - главен счетоводител, от една страна, наричано за краткост ВЪЗЛОЖИТЕЛ,

и

………………………………………., със седалище и адрес на управление: ………………………………, ЕИК /код по Регистър БУЛСТАТ ………………………………….. и ДДС номер ………………………………………, представляван/а/о от …………………………………………………………………………………………………

(имена на лицето или лицата, представляващи изпълнителя, в качеството на ……………………[длъжност/и на лицето или лицата, представляващи изпълнителя], съгласно ……………………[документ или акт, от който произтичат правомощията на лицето или лицата, представляващи изпълнителя – ако е приложимо),

наричан/а/о за краткост ИЗПЪЛНИТЕЛ, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно „Страните“, а всеки от тях поотделно „Страна“);

на основание чл. 112 и следващите по раздел ІІ, гл. Тринадесета от Закона за обществени поръчки (ЗОП) и Заповед № ……………….. г. на ВЪЗЛОЖИТЕЛЯ за определяне на ИЗПЪЛНИТЕЛ след проведена процедура публично състезание за възлагане на обществена поръчка с предмет: „Доставка и монтаж на технологично кухненско оборудване за нуждите на Народното събрание“, се сключи този договор („**Договора**/**Договорът**“) за следното:

I. ПРЕДМЕТ НА ДОГОВОРА

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да извърши срещу възнаграждение доставка и монтаж на технологино кухненско оборудване за бюфета по обособена позиция № 2 „Доставка и монтаж на технологично кухненско оборудване за бюфета в сградата на бул. „Княз Александър Дондуков“ № 2, София“ (наричано за краткост в този договор оборудване/то и/или артикули/те и/или стока/та/и/ите), съобразно техническите спецификации на ВЪЗЛОЖИТЕЛЯ - Приложение № ... и описано по вид, количество, технически и функционални характеристики в техническото предложение на ИЗПЪЛНИТЕЛЯ - Приложения №...

II. СРОК ЗА ИЗПЪЛНЕНИЕ. МЯСТО НА ИЗПЪЛНЕНИЕ.

Чл. 2. (1) Настоящият договор влиза в сила на датата на регистриране в деловодната система на Възложителя и е със срок на действие до изтичане на гаранционня срок на оборудването и изпълнение на всички поети от страните задължения.

(2) Срокът за изпълнение на доставката и монтаж на оборудването, предмет на поръчката по настоящата обособена позиция, е до ………………….. дни, считано от датата на влизане в сила на договора.

**Чл. 3.** Оборудването се доставя с транспорт на ИЗПЪЛНИТЕЛЯ в сградата, намираща се в гр. София, бул. „Княз Александър Дондуков“ № 2, опаковано и при спазване на всички указания на производителя за транспортирането му.

III. ЦЕНА И НАЧИН НА ПЛАЩАНЕ.

**Чл. 4. (1)** ВЪЗЛОЖИТЕЛЯТ плаща на ИЗПЪЛНИТЕЛЯ обща цена за изпълнение на поръчката в размер ………….. лева (*посочва се цената без ДДС, с цифри и словом*), съответно ………… лева (*посочва се цената с ДДС, с цифри и словом*), съгласно ценовото предложение на ИЗПЪЛНИТЕЛЯ (Приложение № 3 към договора).

**(2)** Цената по ал. 1 включва всички разходи за изпълнението в т.ч. стойността на артикулите, опаковането, транспортирането на артикулите, всички товаро-разтоварни работи и пренасянето до мястото на монтажа им в сградата на Народното събрание, пл. „Княз Александър І” № 1, София и монтажа им.

**(3)** Единичните цени на артикулите са съгласно ценовото предложение на ИЗПЪЛНИТЕЛЯ (Приложение № 3 към договора).

**(4)** ВЪЗЛОЖИТЕЛЯТ плаща на ИЗПЪЛНИТЕЛЯ договорената цена 100 % (сто процента) авансово в срок от 5 (пет) работни дни, считано от влизане на договора в сила, но не по-късно от 19.12.2019 г., срещу представена гаранция, обезпечаваща 100 % (сто процента) от авансово предоставените средства с вкл. ДДС, и надлежно издадена фактура от страна на Изпълнителя;

**(5)** ВЪЗЛОЖИТЕЛЯТ извършва плащанията по ал. 4 по следната сметка на ИЗПЪЛНИТЕЛЯ:

БАНКА:

BIC:

IBAN:

Титуляр на сметката:

**Чл. 5**. **(1)** ИЗПЪЛНИТЕЛЯТ сам избира формата на гаранцията по чл. 4, ал. 4, съгласно чл. 111, ал. 5 ЗОП:

* Паричната сума се превежда по сметка на Народното събрание в БНБ, IBAN: BG49 BNBG 96613300170701, BIC: BNBGBGSD. Внасянето на сумата се удостоверява с платежно нареждане.
* Банковата гаранция, издадена в полза на Народното събрание е неотменима, безусловна и платима при първо поискване, в което ВЪЗЛОЖИТЕЛЯТ заяви, че ИЗПЪЛНИТЕЛЯТ не е изпълнил задълженията си или ги е изпълнил неточно. Банковата гаранция е със срок на валидност, равен на срока по чл. 2, ал. 2, удължен с 30 (тридесет) дни. Текстът на банковата гаранция се съгласува с ВЪЗЛОЖИТЕЛЯ. При необходимост срокът на валидност на банковата гаранция се удължава или се издава нова. Банковите разходи по откриването и поддържането на банковата гаранция, както и по усвояването на средствата от страна на ВЪЗЛОЖИТЕЛЯ, (при наличие на основание за това,) са за сметка на ИЗПЪЛНИТЕЛЯ.
* Застраховка, която обезпечава изпълнението чрез покритие на отговорността на ИЗПЪЛНИТЕЛЯ със срок на валидност, равен на срока по чл. 2, ал. 2, удължен с 30 (тридесет) дни. ВЪЗЛОЖИТЕЛЯТ следва да бъде посочен като трето ползващо се лице по тази застраховка. Застраховката следва да покрива отговорността на ИЗПЪЛНИТЕЛЯ и не може да бъде използвана за обезпечение на отговорността на ИЗПЪЛНИТЕЛЯ по друг договор. Текстът на застраховката се съгласува с ВЪЗЛОЖИТЕЛЯ. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, (при наличие на основание за това,) са за сметка на ИЗПЪЛНИТЕЛЯ.

**(2)** ВЪЗЛОЖИТЕЛЯТ усвоява гаранцията за извършеното авансово плащане при неизпълнение и/или неточно изпълнение - частично, забавено и/или некачествено. ВЪЗЛОЖИТЕЛЯТ усвоява такава част от гаранцията, която покрива отговорността на ИЗПЪЛНИТЕЛЯ от неизпълнението и/или неточното изпълнение.

**(3)** ВЪЗЛОЖИТЕЛЯТ освобождава гаранцията в срок от три дни след връщане или усвояване на аванса, без да начислява лихви върху нея. Авансът се счита за усвоен с подписване на приемно-предавателен протокол по чл. 8, ал. 1.

IV. ПРАВА И ЗАДЪЛЖЕНИЯ НА ИЗПЪЛНИТЕЛЯ

**Чл. 6. (1)** ИЗПЪЛНИТЕЛЯТ има следните права и задължения:

1. Да достави франко сградата на ВЪЗЛОЖИТЕЛЯ (на адреса, посочен в чл. 3) и да монтира оборудването, което по вид, количества, технически и функционални характеристики, отговаря на изискванията на ВЪЗЛОЖИТЕЛЯ и техническото предложение на ИЗПЪЛНИТЕЛЯ - Приложения №№ …….;
2. Да достави оборудването с подходяща транспортна опаковка, която гарантира запазването на функционалността и целостта му при транспорт, товаро-разтоварни дейности и съхранение;
3. да достави оборудването с приложена документация за експлоатация на български език и други придружаващи стоката документи съгласно приложимото законодателство;
4. Да осигури за своя сметка всички необходими разрешителни за влизането в зона „Ц“ – София, на транспортните средства, с които изпълнява доставката;
5. Да извърши всички товаро-разтоварни работи и пренасянето на стоките до мястото на монтажа им след уточняване с възложителя (с известие по електронен път) на точен ден и час, но в рамките на срока за изпълнение по чл. 2, ал. 2;
6. Да извърши монтажа на оборудването качествено и в срока по чл. 2, ал. 2;
7. Да пази имуществото на ВЪЗЛОЖИТЕЛЯ с грижата на добър търговец. За вреди на лица или имущество при или по повод изпълнението на договора отговорността е изцяло на ИЗПЪЛНИТЕЛЯ;
8. Да спазва мерките по охрана на труда съгласно действащите нормативни разпоредби и стандарти. При доставката на оборудването, товаро-разтоварните работи, пренасянето и сглобяването да спазва нормите по здравословни и безопасни условия на труд и противопожарната охрана и да предприеме необходимите за това мерки. ИЗПЪЛНИТЕЛЯТ е длъжен преди и по време на монтажа да извършва всички изисквани инструктажи на служителите си, с изключение на началния инструктаж, извършван от ВЪЗЛОЖИТЕЛЯ. В случай на злополуки, последните се възмездяват от ИЗПЪЛНИТЕЛЯ;
9. Да представи списък с имената и данните на работниците и служителите на ИЗПЪЛНИТЕЛЯ, които ще участват в изпълнението на договора;
10. При точно изпълнение да получи договорената цена по реда и условията на договора;
11. Да иска от ВЪЗЛОЖИТЕЛЯ необходимото му съдействие за изпълнението на договора, както и приемане на изпълнението, което е извършено съгласно договорените условия;
12. Да сключи договор/договори за подизпълнение с посочените в офертата му подизпълнители в срок от 3 (три) дни от сключване на настоящия Договор. В срок до 3 (три) дни от сключването на договор за подизпълнение или на допълнително споразумение за замяна на посочен в офертата подизпълнител изпълнителят изпраща копие на договора или на допълнителното споразумение на възложителя заедно с доказателства, че са изпълнени условията по [чл. 66, ал. 2](http://web.apis.bg/p.php?i=2752471#p28982788) и [14 ЗОП](http://web.apis.bg/p.php?i=2752471#p28982788);
13. Да не възлага работата или части от нея на подизпълнители, извън посочените в офертата на ИЗПЪЛНИТЕЛЯ, освен в случаите и при условията, предвидени в ЗОП/ да възложи съответна част от дейностите по предмета на договора на подизпълнителите, посочени в офертата на ИЗПЪЛНИТЕЛЯ, и да контролира изпълнението на техните задължения (ако е приложимо);
14. При изпълнението на Договора ИЗПЪЛНИТЕЛЯТ /и неговите подизпълнители/ е длъжен/са длъжни да спазва/т всички приложими нормативни актове, разпоредби, стандарти и други изисквания, свързани с предмета на Договора, и в частност, всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.
15. Лицата, упълномощени от ИЗПЪЛНИТЕЛЯ, да отговарят за изпълнението на договора, да поддържат пряка и постоянна връзка с ВЪЗЛОЖИТЕЛЯ и да подписват протоколите по договора са:

1…………………………………..

2…………………………………..

V. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 7. (1) ВЪЗЛОЖИТЕЛЯТ има следните права и задължения:

1. Да плати определената по чл. 4, ал. 1 цена по реда и условията на договора;
2. Да осигури достъп до местоизпълнението и условия за приемане на доставката и монтажа на оборудването;
3. Преди доставката на оборудването, товаро-разтоварните работи, пренасянето и сглобяването му да извърши началния инструктаж по безопасност на служителите на ИЗПЪЛНИТЕЛЯ по съответния ред;
4. Да осъществява контрол по изпълнението на договора, без да пречи на нормалната работа на ИЗПЪЛНИТЕЛЯ;
5. Да съдейства за изпълнението на договора, като своевременно решава всички технически и организационни проблеми, възникнали в процеса на работа;
6. Да прави рекламации и да иска отстраняване на констатирани дефекти, съобразно реда и условията по раздел VII от настоящия договор.

**(2)** Лицата, упълномощени от ВЪЗЛОЖИТЕЛЯ, да отговарят за изпълнението на договора, да поддържат пряка и постоянна връзка с ИЗПЪЛНИТЕЛЯ и да подписват протоколите по договора са:

1…………………………………..

2…………………………………..

VI. ПРИЕМАНЕ И ПРЕДАВАНЕ

**Чл. 8. (1)** Цялостното изпълнение на доставката, монтажа и въвеждането в експлоатация на оборудването се констатира с двустранен приемно-предавателен протокол, като стоките се приемат от ВЪЗЛОЖИТЕЛЯ напълно комплектувани и монтирани.

**(2)** Рискът от случайно погиване или повреждане на оборудването преминава от ИЗПЪЛНИТЕЛЯ към ВЪЗЛОЖИТЕЛЯ от момента на подписване на протокола по ал. 1.

VII. ГАРАНЦИОНЕН СРОК И ГАРАНЦИОННИ УСЛОВИЯ

**Чл. 9. (1)** Гаранционният срок на оборудването - предмет на договора, съобразно техническото предложение на изпълнителя - Приложение № ..., е ………………. години.

**(2)** Гаранционният срок започва да тече от датата на подписване на протокола по чл. 8, ал. 1, с който се констатира изпълнението на доставката, монтажа и въвеждането в експлоатация на оборудването.

**(3)** ИЗПЪЛНИТЕЛЯТ осигурява следните минимални гаранционни условия:

**1.** В рамките на гаранционния срок при установен дефект на оборудването в процеса на експлоатация, вследствие на дефект от производителя или появил се дефект, вследствие на некачествен монтаж, ИЗПЪЛНИТЕЛЯТ приема рекламация до 7 (седем) работни дни от откриването на дефектите.

**2.** ИЗПЪЛНИТЕЛЯТ отстранява констатираните дефекти по доставеното оборудване и/или дефекти от некачествен монтаж в срок до 10 работни дни след подписване на двустранен протокол за установяване на дефектите.

**3.** Други (съгласно Приложение № ).

**(4)** ИЗПЪЛНИТЕЛЯТ не носи отговорност, ако дефектът се дължи на груба небрежност на ВЪЗЛОЖИТЕЛЯ.

**VIII. ГАРАНЦИЯ ЗА ИЗПЪЛНЕНИЕ.**

**Чл. 10.** При подписване на договораИЗПЪЛНИТЕЛЯТ представя гаранция за изпълнение в размер на 5 % (пет процента) от стойността на договора по чл. 4, ал. 1 (сумата от … лева без ДДС).

**Чл. 11.** ИЗПЪЛНИТЕЛЯТ избира формата на гаранцията за изпълнение измежду една от следните: парична сума, внесена по банковата сметка на ВЪЗЛОЖИТЕЛЯ, банкова гаранция или застраховка, която обезпечава изпълнението чрез покритие на отговорността на ИЗПЪЛНИТЕЛЯ.

**Чл. 12.**  Когато гаранцията се представя във вид на парична сума, всички банкови разходи, свързани с преводите на сумата, са за сметка на ИЗПЪЛНИТЕЛЯ, като сумата се внася по следната банкова сметка на ВЪЗЛОЖИТЕЛЯ:

Банка: Българска народна банка

BIC: BNBGBGSD

IBAN: BG49 BNBG 9661 3300 1707 01.

**Чл. 13. (1)** Когато ИЗПЪЛНИТЕЛЯТ представя банкова гаранция се представя оригиналът ѝ, като тя е безусловна, неотменяема и непрехвърляема, покрива 100 % (сто процента) от стойността на гаранцията за изпълнението и е със срок на валидност, равен на срока по чл. 2, ал. 2, удължен с 30 (тридесет) дни.

**(2)** Страните се съгласяват в случай на учредяване на банкова гаранция тя да съдържа условие, че при първо поискване банката следва да заплати сумата по гаранцията независимо от направените възражения и защита, възникващи във връзка с основните задължения. Текстът на банковата гаранция се съгласува с ВЪЗЛОЖИТЕЛЯ.

**(3)** Всички банкови разходи, свързани с обслужването на превода на гаранцията, включително при нейното възстановяване, са за сметка на ИЗПЪЛНИТЕЛЯ.

**Чл. 14.** Когато ИЗПЪЛНИТЕЛЯТ представя застраховка се представя оригиналът ѝ. Застраховката, която обезпечава изпълнението чрез покритие на отговорността на ИЗПЪЛНИТЕЛЯ, е със срок на валидност, равен на срока по чл. 2, ал. 2, удължен с 30 (тридесет) дни. ВЪЗЛОЖИТЕЛЯТ следва да бъде посочен като трето ползващо се лице по тази застраховка. Застраховката следва да покрива отговорността на ИЗПЪЛНИТЕЛЯ при пълно или частично неизпълнение на Договора и не може да бъде използвана за обезпечение на неговата отговорност по друг договор. Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличие на основание за това, са за сметка на ИЗПЪЛНИТЕЛЯ. Текстът на застраховката се съгласува с ВЪЗЛОЖИТЕЛЯ.

**Чл. 15.** ВЪЗЛОЖИТЕЛЯТ освобождава гаранцията за изпълнение на Договора в срок от 5 (пет) работни дни, след подписване на приемно-предавателния протокол по чл. 8, ал. 1 от договора без възражения по изпълнението, при условие че сумата по гаранцията не е задържана или не са настъпили условия за задържането ѝ;

**Чл. 16**. ВЪЗЛОЖИТЕЛЯТ не дължи лихви върху сумите по предоставената гаранция, независимо от формата, под която е предоставена.

**Чл. 17.** ВЪЗЛОЖИТЕЛЯТ има право да усвои гаранцията за изпълнение при пълно или частично неизпълнение на задълженията по настоящия договор от страна на ИЗПЪЛНИТЕЛЯ и/или при разваляне или прекратяване на настоящия договор по вина на ИЗПЪЛНИТЕЛЯ. В тези случаи ВЪЗЛОЖИТЕЛЯТ има право да усвои от гаранцията за изпълнение суми, покриващи отговорността на ИЗПЪЛНИТЕЛЯ за неизпълнението, при условие че същото не е усвоено или върнато на ВЪЗЛОЖИТЕЛЯ.

**Чл. 18.** ВЪЗЛОЖИТЕЛЯТ има право да усвоява от сумата по гаранцията за изпълнение суми, равни на размера на начислените неустойки по настоящия договор, поради неизпълнение на задълженията на ИЗПЪЛНИТЕЛЯ.

VIII. НЕПРЕОДОЛИМА СИЛА (ФОРСМАЖОР)

**Чл. 19. (1)** Страните по настоящия договор не дължат обезщетение за понесени вреди и загуби, ако последните са причинени в резултат на непреодолима сила (форсмажор).

**(2)** Ако страната, която е следвало да изпълни свое задължение по договора, е била в забава, тя не може да се позовава на непреодолима сила.

**(3)** Непреодолима сила по смисъла на този договор е всяко непредвидимо и непредотвратимо събитие от извънреден характер и извън разумния контрол на страните, възникнало след сключване на договора, което нрави изпълнението му невъзможно, в т.ч. непредвидено обстоятелство по смисъл на § 2, т. 27 от ДР на ЗОП. Сертификатите, издадени от компетентен орган в държавата, в която са настъпили форсмажорните обстоятелства, ще представляват доказателство за съществуването и продължителността им.

**(4)** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в 7-дневен срок от настъпването на непреодолимата сила. При неуведомяване се дължи обезщетение за настъпилите от това вреди. Форсмажор се доказва от засегнатата страна със сертификат по ал. 3, изречение второ.

**(5)** Не представлява „непреодолима сила“ събитие, причинено по небрежност или чрез умишлено действие на някоя от страните или техни представители и/или служители, както и недостига на парични средства на ВЪЗЛОЖИТЕЛЯ.

IX. ПРЕКРАТЯВАНЕ И РАЗВАЛЯНЕ НА ДОГОВОРА

**Чл. 20. (1)** Договорът се прекратява:

**а)** с изпълнение на всички задължения по него;

**б)** по взаимно съгласие, изразено в писмена форма;

**в)** при настъпване на обективна невъзможност за изпълнение.

**(2)** ВЪЗЛОЖИТЕЛЯТ може да прекрати договора без предизвестие, когато:

**а)** е необходимо съществено изменение на поръчката, което не позволява договорът да бъде изменен на основание чл. 116 ЗОП;

**б)** се установи, че по време на провеждане на обществената поръчка за изпълнителя са били налице обстоятелства по чл. 54. ал. 1. т. 1 ЗОП, въз основа на които е следвало да бъде отстранен от процедурата;

**в)** поръчката не е следвало да бъде възложена на изпълнителя поради наличие на нарушение, постановено от Съда на Европейския съюз в процедура по чл. 258 ДФЕС.

**(3)** Договорът се прекратява без предизвестие в случаите на чл. 5. т. 3. буква „б“ от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици, като не се дължи заплащане на извършеното, а получените плащания подлежат на незабавно възстановяване ведно със законната лихва.

**(4)** ВЪЗЛОЖИТЕЛЯТ може едностранно да прекрати договора, ако в резултат на обстоятелства, възникнали след сключването му, не е в състояние да изпълни задълженията си.

**(5)** ВЪЗЛОЖИТЕЛЯТ има право едностранно да развали договора без предизвестие, когато ИЗПЪЛНИТЕЛЯТ не изпълнява задълженията си по договора, прекъсне или виновно забави изпълнението им с повече от 10 (десет) дни след договорените срокове, или достави оборудване, което не съответства на договорените вид, количества, качество или функционални и технически характеристики и др. В този случай ИЗПЪЛНИТЕЛЯТ дължи и неустойката по чл. 21, ал. 4.

X. ОТГОВОРНОСТ ЗА НЕИЗПЪЛНЕНИЕ

**Чл. 21. (1)** В случай на забава по вина на ИЗПЪЛНИТЕЛЯ по срока по чл. 2, ал. 2 на договора последният дължи на ВЪЗЛОЖИТЕЛЯ неустойка в размер 0,2 % на ден върху цената на договора по чл. 4, ал. 1.

**(2)** Неустойката по ал. 1 не може да надвишава 30 % (тридесет процента) от цената по чл. 4, ал. 1 от договора.

**(3)** ВЪЗЛОЖИТЕЛЯТ дължи на ИЗПЪЛНИТЕЛЯ неустойка за забавено плащане в размер 0,2 % върху неиздължената сума по чл. 4, ал. 1 от договора за всеки просрочен ден, но не повече от 30 % (тридесет процента) от цената на договора.

**(4)** При пълно неизпълнение на договора по вина на ИЗПЪЛНИТЕЛЯ същият дължи неустойка в размер 30 % (тридесет процента) от общата цена на договора по чл. 4, ал. 1.

XI. СЪОБЩЕНИЯ

**Чл. 22. (1)** Всички съобщения във връзка с този договор са валидни, ако са направени в писмена форма и подписани от упълномощените представители на страните.

**(2)** Адресите за кореспонденция на страните по договора са:

На ИЗПЪЛНИТЕЛЯ: , ; тел.: ;

факс: ; e-mail:

На ВЪЗЛОЖИТЕЛЯ: гр. София 1169, пл. „ тел: 02/ ; 02/

факс: 02/ e-mail:

**(3)** Когато някоя от страните е променила адреса си за кореспонденция по ал. 2 без да уведоми за новия си адрес другата страна, поканите и съобщенията ще се считат за връчени и когато са изпратени на стария адрес.

**(4)** За дата на съобщението се смята:

* датата на предаване - при ръчно предаване;
* датата, отбелязана на обратната разписка - при изпращане по пощата;
* датата на приемане - при изпращане по факс.

XII. ДРУГИ УСЛОВИЯ

**Чл. 23. (1)** Изменения в договора могат да бъдат направени при условията и по реда на чл. 116 ЗОП.

**(2)** За неуредените в договора въпроси се прилагат разпоредбите на относимото гражданско законодателство в Република България.

**(3)** Всички спорове, произтичащи или свързани с този договор, ако не бъдат уредени чрез преговори, ще бъдат разрешавани според българските материални и процесуални закони по реда на ГПК от съответния компетентен съд.

**Чл. 24.** Договорът се състави и подписа в два еднообразни екземпляра, по един за всяка от страните.

**Чл. 25.** Неразделна част от договора са приложенията към него.

**ВЪЗЛОЖИТЕЛ:** **ИЗПЪЛНИТЕЛ:**

1

2